କଟକ, ଅକ୍ଟୋବର ୨୭ (ଲୋକାଲ ଓ୍ବାୟର) ପ୍ରାୟ ଦୁଇ ମାସ ତଳେ ଜଣେ ବରିଷ୍ଠ ଓକିଲଙ୍କୁ ପୋଲିସ ମାଡ ମାରିଥିବା ଅଭିଯୋଗ କରି ସମ୍ପୃକ୍ତ ଅଭିଯୁକ୍ତମାନଙ୍କୁ ଗିରଫ କରାନଗଲେ ୩୧ ତାରିଖ ଠାରୁ ଆଇନଜୀବୀ ଆନ୍ଦୋଳନକୁ ଆହୁରି ତୀବ୍ର କରାଯିବ ବୋଲି ଓଡିଶା ହାଇକୋର୍ଟ ବାର ଆସୋସିଏସନ ନିଷ୍ପତ୍ତି ନେଇଥିବା ବେଳେ ଆଇନ ଅନୁସାରେ ପୋଲିସ ନିଜର ପଦକ୍ଷେପ ନେଇସାରିଥିବା କଟକ ପୋଲିସ ଡିସିପି ଅଖିଳେଶ୍ବର ସିଂହ ଲୋକାଲ ଓ୍ବାୟରକୁ ଶନିବାର କହିଛନ୍ତି।
କଟକ ନୂଆବଜାର ଠାରେ ଆଇନଜୀବୀ ଦେବୀ ପ୍ରସନ୍ନ ପଟ୍ଟନାୟକଙ୍କୁ ଅଗଷ୍ଟ ୨୮ରେ ପୋଲିସ ମାଡ ମାରିଥିବା ଅଭିଯୋଗ କରି ଅଭିଯୁକ୍ତ ପୋଲିସ କର୍ମଚାରୀଙ୍କୁ ଗିରଫ ଦାବିରେ ହାଇକୋର୍ଟ ବାର ଆସୋସିଏସନର ଡାକରାରେ ଆଇନଜୀବୀମାନେ ଗତ ଅଗଷ୍ଟ ୨୯ ତାରିଖ ଠାରୁ ରାଜ୍ୟବ୍ୟାପୀ କାର୍ଯ୍ୟବନ୍ଦ ଆନ୍ଦୋଳନ ଚଳାଇଛନ୍ତି ।
ପୋଲିସ ଏହି ଆକ୍ରମଣ ମାମଲାରେ ପାଞ୍ଚଜଣଙ୍କ ବିରୁଦ୍ଧରେ କାର୍ଯ୍ୟାନୁଷ୍ଠାନ ଗ୍ରହଣ କରିଥିବା ବେଳେ ସମ୍ପୃକ୍ତ ଓକିଲଙ୍କୁ ମଧ୍ୟ ନୋଟିସ ଜାରି କରିଥିବା ସିଂହ କହିଛନ୍ତି। କାର୍ଯ୍ୟବନ୍ଦ ଆନ୍ଦୋଳନ ବନ୍ଦ କରିବା ଅନୁରୋଧ କରି ବିଭିନ୍ନ ବାରର ପ୍ରତିନିଧି ମାନଙ୍କ ସହ ପ୍ରଶାସନ କଥାବାର୍ତ୍ତା ଜାରି ରଖିଥିବା ସେ କହିଛନ୍ତି।
ସୂଚନା ଯୋଗ୍ୟଯେ କାର୍ଯ୍ୟବନ୍ଦ ଆନ୍ଦୋଳନରୁ ନିବୃତ୍ତ ରହିବାକୁ ଦେଶର ସର୍ବୋଚ୍ଚ ନ୍ୟାୟାଳୟର ନିର୍ଦ୍ଦେଶ ସତ୍ତ୍ବେ ଆଇନଜୀବୀମାନେ ଏହି ଆନ୍ଦୋଳନ ଜାରି ରଖିଛନ୍ତି । ଫଳରେ ଓଡିଶା ହାଇକୋର୍ଟ ସମେତ ରାଜ୍ୟର ସମସ୍ତ ଅଦାଲତ ବସ୍ତୁତଃ ଅଚଳ ହୋଇପଡିଛି ।
ଏପରିକି ବିଭିନ୍ନ ନ୍ୟାୟାଳୟର ଜଜମାନଙ୍କୁ ମଧ୍ୟ ଅଦାଲତକୁ ଆସିବାରେ ଆନ୍ଦୋଳନକାରୀ ଆଇନଜୀବୀମାନେ ବାଧା ସୃଷ୍ଟି କରୁଛନ୍ତି । ଫଳସ୍ବରୂପ ବିଭିନ୍ନ ଅଭିଯୋଗରେ ଗିରଫ ଅଭିଯୁକ୍ତମାନଙ୍କ ଜାମିନ ମାମଲା ଶୁଣାଣି ହୋଇପାରୁନାହଁ । ଏଥିପାଇଁ କାରାଗାର ଗୁଡିକରେ ବିଚାରାଧୀନ କଏଦୀଙ୍କ ସଂଖ୍ୟା ଆଶାତୀତ ଭାବେ ବୃଦ୍ଧି ପାଇଛି ।
ଏବେ ଓଡିଶା ହାଇକୋର୍ଟରେ ମୋଟ ୧ ଲକ୍ଷ ୭୧ ହଜାର ୬୩୫ ମାମଲା ବିଚାର ପାଇଁ ପଡି ରହିଛି । ଏଥି ମଧ୍ୟରୁ ୭ ହଜାର ୩୨୮ ଆଗୁଆ ଜାମିନ ଓ ୩ ହଜାର ୬୮୭ ନିୟମିତ ଜାମିନ ଆବେଦନ ମଧ୍ୟ ବିଚାରାଧୀନ ରହିଛି ।
ପୂଜାବକାଶ ପରେ ଗୁରୁବାର ଦିନ ହାଇକୋର୍ଟ ଖୋଲିଥିଲେ ମଧ୍ୟ ଆଇନଜୀବୀଙ୍କ କାର୍ଯ୍ୟବନ୍ଦ ଆନ୍ଦୋଳନ ଯୋଗୁ ଅଦାଲତ ପରିସର ଖାଁ ଖାଁ ଲାଗୁଥିଲା । ଅନ୍ୟପକ୍ଷରେ ଆସନ୍ତା ୩୦ ତାରିଖ ପର୍ଯ୍ୟନ୍ତ ଏହି ଆନ୍ଦୋଳନର ଅବଧି ବୃଦ୍ଧି ପାଇଁ ଶୁକ୍ରବାର ଦିନ ଓଡିଶା ହାଇକୋର୍ଟ ବାର୍ ପକ୍ଷରୁ ଅନୁଷ୍ଠିତ ସାଧାରଣ ପରିଷଦ ବୈଠକରେ ପୁଣି ନିଷ୍ପତ୍ତି ନିଆଯାଇଛି ।
ଏହି ସମୟ ମଧ୍ୟରେ ରାଜ୍ୟ ସରକାର ଉକ୍ତ ସମସ୍ୟାର ସମାଧାନ ଦିଗରେ ପଦକ୍ଷେପ ନେବାକୁ ବାର୍ ପକ୍ଷରୁ କୁହାଯାଇଛି । ଧାର୍ଯ୍ୟ ସମୟ ମଧ୍ୟରେ ସମସ୍ୟାର ସମାଧାନ ନ ହେଳେ ୩୧ ତାରିଖରେ ଓଡିଶା ହାଇକୋର୍ଟ ବାର୍ ସମେତ ସମଗ୍ର ରାଜ୍ୟରେ ବିଭିନ୍ନ ବାର୍ ପକ୍ଷରୁ ଓଡିଶା ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ କୁଶପୁତ୍ତଳିକା ଦାହ କରାଯିବ ବୋଲି ଚେତାବନୀ ଦିଆଯାଇଛି ।
ଶୁକ୍ରବାର ଅନୁଷ୍ଠିତ ବୈଠକରେ ହାଇକୋର୍ଟ ବାର୍ ଉପସଭାପତି ବଂଶୀଧର ଶତପଥୀ, ସମ୍ପାଦକ ସତ୍ୟବ୍ରତ ମହାନ୍ତି, ସିଭିଲ୍ ବାର୍ ଆସୋସିଏସନ୍ର ସଭାପତି ଉମାକାନ୍ତ ନନ୍ଦ, ସମ୍ପାଦକ ନରେଶ ଜେନା, କ୍ରିମିନାଲ୍ କୋର୍ଟସ ବାର୍ ଆସୋସିଏସନ୍ର ସଭାପତି ଅକ୍ଷୟ କୁମାର ପତି, ସମ୍ପାଦକ ପ୍ରଦୀପ ପରିଡା, ଆଇନଜୀବୀ ବିଜୟ କୁମାର ରଗଡ, ଅରୁଣ କୁମାର ବୁଦ୍ଧିଆ, ଗଙ୍ଗାଧର ସାମଲ ଏବଂ କ୍ୟାଟ୍ ବାର୍ ଓ ସ୍ୟାଟ୍ ବାର୍ର ବହୁ ସଦସ୍ୟ ଉପସ୍ଥିତ ଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
